Qui era Jean Frappier?
Jean Frappier (Cars, Gironda, 22 d'abril de 1900 – París, 29 d'agost de 1974) fou un romanista i medievalista francès.
Frappier va estudiar a la Universitat de Bordeus, feu els exàmens d'agregació i esdevingué professor d'ensenyament secundari. L'any 1936 defensà les tesis d'habilitació Étude sur "La Mort le Roi Artu". Roman du XIIIe siècle. Dernière partie du "Lancelot" en prose (París 1936, reeditada el 1961, 1972) i l'edició de La Mort le roi Artu. Roman du XIIIe siècle (París 1936, reeditada 1956, 1964, Ginebra 1996). Des de 1937 i fins a 1948 fou professor a la Universitat d'Estrasburg; i fins a 1969 professor a la Sorbona.
Jean Frappier fou, des de 1972, president de l‘Association internationale des études françaises. També fou un dels fundadors, el 1948, de la Société Internationale Arthurienne i de la Société Rencesvals. Des de 1959 fou membre corresponent de la Reial Acadèmia de Bones Lletres de Barcelona; des de 1974 fou membre corresponent de l'Institut d'Estudis Catalans.
Un romanista i medievalista francès.